als_Latn dik_Latn sag_Latn
(konica)- Një fitore shumë të vuajtur ka marrë Real Madrid në shtëpi përballë Valencia-s. Vetëm në minutën e 86-të madrilenët kanë shënuar golin e dytë, duke e mbyllur 2-1, në një ndeshje që mund të kishte përfunduar edhe në barazim, nëse Marcelo nuk do të kishte shënuar. Me këtë fitore, Real Madrid shkon 3 pikë para Barcelona-s, me këtë të fundit që do të luajë derbin në darkë kundër Espanyol. Madrilenët kanë edhe një ndeshje më pak, atë me Celta Vigo në transfertë.
Kësaj here trajneri Zinedine Zidane kishte aktivizuar të gjithë “artilerinë” e rëndë, ndikuar edhe nga kundërshtari që kishte përballë. Dhe goli ka ardhur në minutën e 27-të. Është pikërisht Cristiano Ronaldo që kalon Real Madrid në avantazh, duke çliruar ekipin e tij. Por Valencia ka pasur 2 raste në pjesën e parë dhe mund të kishte shënuar. Në pjesën e dytë Cristiano Ronaldo ka humbur penallti dhe më pas Valencia ka barazuar. Megjithatë, Marcelo ka shpëtuar ekipin e tij, duke realizuar golin e dytë.
als_Latn als_Latn